Fiskmarkaður Íslands í Rifi flytur í stærra húnæði Nýtt húsnæði Fiskmarkaðar Íslands í Rifi . Síðastliðinn laugardag tók Fiskmarkaður Íslands í Rifi formlega í notkun nýtt húnæði undir starfsemi sína en húsið er um 1.500 fermetrar að stærð og var áður í eigu Fiskvinnslu KG . Fjöldi gesta var samankominn af þessu tilefni í nýja húsnæðinu til þess að samfagna Fiskmarkaði Íslands . Boðið var upp á glæsilegt hlaðborð sem Sigfús Almarsson sá um að útbúa . Páll Ingólfsson , sem mun taka að sér stöðu framkvæmdastjóra um miðjan maí af Tryggva Leifi Óttarssyni , sagði í samtali við Skessuhorn að gamla húsnæðið sem fyrirtækið hefði átt í Rifi hefði hreinlega verið of lítið undir starfsemina og því hafi verið tekin sú ákvörðun að fá stærra húsnæði . Fiskverkun KG flutti í nýtt og stærra húsnæði síðastliðið sumar og því var gamla hús verkunarinnar ákjósanlegur kostur . KG tók eldra hús fiskmarkaðarins í staðinn . Páll segir að Fiskmarkaður Íslands í Rifi sé stærsti einstaki söluaðili fisks á landinu og að á síðasta ári hafi verið seld yfir tíu þúsund tonn af fiski frá Rifi . Hann segir ennfremur að þeir muni ekki selja eins mikið magn á þessu ári , enda þorskkvótinn skorinn verulega niður á þessu kvótaári . “ Fiskverð er hins vegar töluvert hærra . Ef við tökum dæmi var á tímabilinu janúar-apríl í fyrra seld 4.987 tonn fyrir 799 milljónir en á sama tímabili í ár seldum við 4.334 tonn fyrir 899 milljónir . ”